Diari Oficial de la Generalitat Valenciana


Sumari del DOGV 3592, del 28-09-1999 (1999/8214)

DECRET 148/1999, de 17 de setembre, del Govern Valencià, pel qual es crea el Col·legi Públic número 3 de Pilar de la Horadada, per desglossament del Col·legi Públic Martín Artigot.
------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/148/dof/vci/html**

### Dades del document

Número de DOGV
:   3592

Data del DOGV
:   28-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8214


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Pilar de la Horadada
    * centre d'ensenyament

DECRET 148/1999, de 17 de setembre, del Govern Valencià, pel qual es crea el Col·legi Públic número 3 de Pilar de la Horadada, per desglossament del Col·legi Públic Martín Artigot. [1999/A8214]
  
La projecció de les dades censals i la valoració de l'increment de la població, produïda com a conseqüència de la gran expansió industrial i turística en la zona, va aconsellar, en el seu moment, que en el districte escolar AL 47 del mapa escolar de la Comunitat Valenciana es preveiera la creació d'un nou col·legi públic a Pilar de la Horadada.
  
La Direcció Territorial de Cultura i Educació d'Alacant ha emés un informe en què es proposa el deglossament del Col·legi Públic Martín Artigot, adduint raons organitzatives, pedagògiques i socials. La Direcció General de Centres Docents ha emés informe favorable a la proposta.
  
El nou centre docent s'ubicarà en els locals cedits per l'ajuntament, segons l'acord adoptat per la corporació municipal en sessió plenària celebrada el 17 de maig de 1999. Este immoble complix els requisits exigits pel Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris.
  
Els mestres que tinguen destinació definitiva en els centres existents en l'actualitat i que, com a conseqüència del desglossament, s'adscriguen al nou centre creat per este decret, mantindran de manera general l'antiguitat que posseïen en el centre de origen, en aplicació del que s'establix en la disposició addicional sèptima del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, Boletín Oficial del Estado de 6 d'octubre de 1998.
  
En virtut d'això, i conformement al que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Ciència, després de la deliberació prèvia del Govern Valencià, en la reunió celebrada el dia 17 de setembre de 1999,
  
DECRETE
  
Article 1
  
Es crea, per desglossament del Col·legi Públic Martín Artigot, el següent centre docent:
  
Província: Alacant.
  
Localitat: Pilar de la Horadada.
  
Denominació: Col·legi Públic d'Educació Infantil i Primària, número 3.
  
Codi: O3015210.
  
Titular: Generalitat Valenciana.
  
Domicili: carrer Las Palomas-La Carrasca, sense número.
  
Composició: 4 unitats d'Educació Infantil i 5 d'Educació Primària.
  
Capacitat: 100 llocs d'Educació Infantil i 125 d'Educació Primària.
  
Article 2
  
Els llocs de treball del centre seran els següents:
  
- 4 d'Educació Infantil
  
- 4 d'Educació Primària
  
- 1 d'Educació Primària Anglès
  
- 1 d'Educació Primària d'Educació Física
  
- 1 d'Educació Primària Música
  
Article 3
  
1. El Col·legi Públic Martín Artigot, codi 47744737, queda configurat atenent la següent composició: 6 unitats d'Educació Infantil i 12 d'Educació Primària.
  
2. Capacitat: 150 llocs d'Educació Infantil i 300 d'Educació Primària.
  
3. Els llocs de treball d'este centre seran els següents:
  
- 7 d'Educació Infantil
  
- 12 d'Educació Primària
  
- 1 d'Educació Primària Anglès
  
- 1 d'Educació Primària Francés
  
- 2 d'Educació Primària Educació Física
  
- 1 d'Educació Primària Música
  
- 1 d'Educació Especial Pedagogia Terapèutica
  
- 1 d'Educació Especial Audició i Llenguatge
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures necessàries per el compliment i desenrotllament d'allò establit en este decret, així com per a modificar, si cal, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 1999/2000.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI